ΠΕΡΙΕΧΟΜΕΝΑ
ΑΠΟΦΑΣΕΙΣ
Καθιέρωση υπερωριακής εργασίας με αμοιβή
κατά τις εργάσιμες ημέρες, κατά τις νυχτερινές
ώρες ή κατά τις Κυριακές και εξαιρέσιμες ημέρες για εργασία ημερήσια ή νυχτερινή μέχρι
31.12.2024, για το προσωπικό των Οργανικών
Μονάδων της Περιφέρειας Πελοποννήσου με
έδρα την Τρίπολη και τοπική αρμοδιότητα σε όλη
την Περιφέρεια Πελοποννήσου, στις Οργανικές
Μονάδες της Περιφερειακής Ενότητας Αρκαδίας,
στην Αυτοτελή Διεύθυνση Πολιτικής Προστασίας
και στο Γραφείο Περιφερειάρχη.
Ηλεκτρονική υποβολή αιτήσεων από Δικαστικούς
Επιμελητές για την εγγραφή πράξεων στα τηρούμενα κτηματολογικά βιβλία στα Κτηματολογικά
Γραφεία και στα Υποκαταστήματα του ΝΠΔΔ «Ελληνικό Κτηματολόγιο» - Τροποποίηση της υπ’ αρ.
250/7/28.09.2023 απόφασης του ΔΣ του ΝΠΔΔ
«Ελληνικό Κτηματολόγιο» (Β’ 5726).
ΑΠΟΦΑΣΕΙΣ
Αριθμ. 72774
(1)
Καθιέρωση υπερωριακής εργασίας με αμοιβή κατά τις εργάσιμες ημέρες, κατά τις νυχτε-
ρινές ώρες ή κατά τις Κυριακές και εξαιρέσιμες
ημέρες για εργασία ημερήσια ή νυχτερινή μέχρι 31.12.2024, για το προσωπικό των Οργανι-
κών Μονάδων της Περιφέρειας Πελοποννήσου
με έδρα την Τρίπολη και τοπική αρμοδιότητα σε
όλη την Περιφέρεια Πελοποννήσου, στις Οργανικές Μονάδες της Περιφερειακής Ενότητας Αρκα-
δίας, στην Αυτοτελή Διεύθυνση Πολιτικής Προστασίας και στο Γραφείο Περιφερειάρχη.
Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ
Έχοντας υπόψη:
1. Τις διατάξεις:
Α) Tων άρθρων 159 και 186 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’ 87),
Β) της παρ. 7 του άρθρου 25 του ν. 2738/1999 «Συλλογικές Διαπραγματεύσεις στη Δημόσια Διοίκηση Μονι-
μοποιήσεις Συμβασιούχων Αορίστου Χρόνου και άλλες
διατάξεις» (Α’ 180),
Γ) της παρ. 2 του άρθρου 23 του ν. 3613/2007 «Ρυθμίσεις Ανεξάρτητων Αρχών, Γενικού Επιθεωρητή Δημόσιας
Διοίκησης, Σώματος Επιθεωρητών Ελεγκτών Δημόσιας
Διοίκησης και λοιπών ζητημάτων αρμοδιότητας Υπουργείου Εσωτερικών» (Α’ 263) περί υπερωριακής αποζη-
μίωσης των υπηρετούντων σε Γραφεία Νομαρχών, σε
συνδυασμό με τις διατάξεις της περ. Β’ της παρ. 2 του
άρθρου 16 του ν. 3205/2003 (Α’ 297), καθώς και με τις
διατάξεις της παρ. ΙΑ2 της υπ’ αρ. Οικ. 2/2543/0022/
13-1-2014 (Υ.Ο.Δ.Δ. 13) της κοινής υπουργικής απόφασης, περί υπερωριακής αποζημίωσης των υπηρετούντων
σε Γραφεία Νομαρχών,
Δ) του άρθρου 29 του ν. 4483/2017 «Ρυθμίσεις για τον
εκσυγχρονισμό του θεσμικού πλαισίου οργάνωσης και
λειτουργίας των Δημοτικών Επιχειρήσεων Ύδρευσης
Αποχέτευσης (Δ.Ε.Υ.Α.) - Ρυθμίσεις σχετικές με την οργάνωση, τη λειτουργία, τα οικονομικά και το προσωπικό
των Ο.Τ.Α.- Ευρωπαϊκοί Όμιλοι Εδαφικής ΣυνεργασίαςΜητρώο Πολιτών και άλλες διατάξεις» (Α’ 107), περί κα-
θιέρωσης του ωραρίου λειτουργίας των Διευθύνσεων
Πολιτικής Προστασίας των Περιφερειών,
Ε) των άρθρων  20 και 34 του ν. 4354/2015 «Διαχείριση
των μη εξυπηρετούμενων δανείων, μισθολογικές ρυθμίσεις και άλλες επείγουσες διατάξεις εφαρμογής της
συμφωνίας δημοσιονομικών στόχων και διαρθρωτικών
μεταρρυθμίσεων» (Α’ 176),
ΣΤ) του π.δ. 131/2010 «Οργανισμός της Περιφέρειας Πελοποννήσου» (Α’ 224), όπως τροποποιήθηκε και
ισχύει με τις υπ’ αρ. 109829/28.07.2021 (Β’ 3833) και
109142/21.07.2022 (Β’ 4066) αποφάσεις του Συντονιστή
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου.
2. Την υπό στοιχεία ΔΙΑΔΠ/Γ2γ/4595/21.02.2007 απόφαση του Υπουργού Εσωτερικών, Δημόσιας Διοίκησης
και Αποκέντρωσης «Μεταβίβαση στους Γενικούς Γραμματείς Περιφερειών της αρμοδιότητας για τον καθορι-
σμό του ωραρίου εργασίας σε 24ωρη βάση καθώς και
κατά τις Κυριακές και εξαιρέσιμες ημέρες των υπαλλήλων που εργάζονται στις ελεγκτικές υπηρεσίες των Νο-
μαρχιακών Αυτοδιοικήσεων»,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1663
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1663/12.03.2024
3. Την υπ’ αρ. 158199/21.10.2022 (Β’ 5551, ΑΔΑ: 61ΜΥΟΡ1Φ-ΨΕΘ) απόφαση του Ασκούντος Καθήκοντα Συντο-
νιστή της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου «Τροποποίηση-συμπλήρωση
της υπ’ αρ. 144769/14.07.2017 (Β’ 2627) απόφασης του
Συντονιστή Αποκεντρωμένης Διοίκησης Πελοποννήσου,
Δυτικής Ελλάδας και Ιονίου «Καθορισμού ωραρίου εργασίας σε 24ωρη βάση καθώς και κατά τις Κυριακές και
εξαιρέσιμες ημέρες των υπαλλήλων που εργάζονται στις
ελεγκτικές υπηρεσίες της Περιφέρειας Πελοποννήσου
για το έτος 2017 και εφεξής», όπως τροποποιήθηκε-συμπληρώθηκε με τις υπ’ αρ. 48217/20.3.2018 (Β’ 1114) και
260498/03.12.2018 (Β’ 5562) όμοιες αποφάσεις,
4. Τις ειδικές εποχικές, έκτακτες και επείγουσες υπηρεσιακές ανάγκες για την αντιμετώπιση των οποίων
απασχολούνται κατά περίπτωση οι υπάλληλοι των
Οργανικών Μονάδων με έδρα την Τρίπολη και τοπική
αρμοδιότητα σε όλη την Περιφέρεια Πελοποννήσου, οι
Υπάλληλοι των Οργανικών Μονάδων της Π.Ε. Αρκαδίας, του Γραφείου Περιφερειάρχη, της Αυτοτελούς Διεύ-
θυνσης Πολιτικής Προστασίας, με ενδεικτική αναφορά
υπηρεσιακών αναγκών, όπως:
- Διενέργεια αγορανομικών ελέγχων, διενέργεια ελέγχων κατά τις διατάξεις του ν. 4235/2014, του ν. 4446/2016,
διενέργεια ελέγχων για το παραεμπόριο, κ.λπ.,
- διενέργεια τακτικών και έκτακτων ελέγχων στο πλαίσιο εφαρμογής της υγειονομικής νομοθεσίας και της
προάσπισης της Δημόσιας Υγείας κ.λπ.,
- διενέργεια ελέγχου τήρησης των περιβαλλοντικών
όρων, της λήψης μέτρων προστασίας του περιβάλλοντος κ.λπ.,
- διενέργεια τακτικών και εκτάκτων ελέγχων δημοσίων
έργων και επίβλεψης εργασιών, λήψης μέτρων πρόληψης και αντιμετώπισης καταστροφών, καταπτώσεων,
κατολισθήσεων, πλημμυρών κ.λπ.,
- διενέργεια ελέγχου της κατάστασης συντήρησης και
αποκατάστασης ζημιών του εθνικού και επαρχιακού δικτύου, απασχόληση σε εργασίες που αφορούν έκτακτες,
ή μη προβλέψιμες ανάγκες αποχιονισμού, παρεμβάσεις
σε πλημμυρικά φαινόμενα, εργασίες αποκατάστασης λειτουργίας φωτεινής σηματοδότησης ή ηλεκτροφωτισμού
ή οδικού δικτύου κ.λπ.,
- διενέργεια δημοσιονομικών ελέγχων εκκαθάρισης
και πληρωμής δαπανών κ.λπ.,
- διενέργεια ελέγχων ως προς τη διάθεση και κίνηση
των κρατικών και επιβατικών αυτοκινήτων κ.λπ.,
- διενέργεια ελέγχων, στα πλαίσια του συντονισμού
και της παρακολούθησης της λειτουργίας όλων των οργανικών μονάδων που υπάγονται στη Γενική Διεύθυνση
Εσωτερικής Λειτουργίας κ.λπ.,
- αντιμετώπιση εκτάκτων αναγκών που προκύπτουν
από φυσικά φαινόμενα και φυσικές καταστροφές ή τεχνολογικά συμβάντα.
5. Tην υπ’ αρ. 340045/3-10-2023 απόφαση Περιφερειάρχη Πελοποννήσου περί της διαδικασίας απαίτησης,
παροχής και αποζημίωσης εργασίας πέρα από το χρόνο
εργασίας ή και σε μη εργάσιμες ημέρες, από το προσωπικό των κεντρικών και περιφερειακών υπηρεσιών της
Περιφέρειας (ΑΔΑ: ΨΥΙΛ7Λ1-ΧΞΞ).
6. Το γεγονός ότι για την αντιμετώπιση των παραπάνω
αναγκών, καθώς και κάθε εκτάκτων υπηρεσιακών αναγκών που προκύπτουν, επιβάλλεται το προσωπικό των
Οργανικών Μονάδων με έδρα την Τρίπολη και τοπική
αρμοδιότητα σε όλη την Περιφέρεια Πελοποννήσου, το
προσωπικό των Οργανικών Μονάδων της Περιφερειακής Ενότητας Αρκαδίας, της Αυτοτελούς Διεύθυνσης
Πολιτικής Προστασίας και του Γραφείου Περιφερειάρχη
να απασχολείται υπερωριακά τις απογευματινές ώρες
κατά τις εργάσιμες ημέρες, καθώς και κατά τις νυχτερινές ώρες ή κατά τις Κυριακές και εξαιρέσιμες ημέρες για
εργασία ημερήσια ή νυχτερινή.
7. Το γεγονός ότι από την παρούσα απόφαση προκαλείται δαπάνη ύψους 260.000€, η οποία έχει προβλεφθεί
στον Προϋπολογισμό του οικ. έτους 2024 της Περιφέρειας Πελοποννήσου/Π.Ε. Αρκαδίας, αποφασίζουμε:
Α. Εγκρίνουμε την καθιέρωση υπερωριακής εργασίας
των υπαλλήλων που υπηρετούν στις Οργανικές Μονάδες
με έδρα την Τρίπολη και τοπική αρμοδιότητα σε όλη την
Περιφέρεια Πελοποννήσου, στις Οργανικές Μονάδες της
Περιφερειακής Ενότητας Αρκαδίας, στην Αυτοτελή Διεύθυνση Πολιτικής Προστασίας και στο Γραφείο Περιφε-
ρειάρχη, κατά τις απογευματινές ώρες μέχρι 31.12.2024,
για την αντιμετώπιση εκτάκτων και επειγουσών αναγκών,
ως αναλυτικά αναφέρονται στο προοίμιο της παρούσας,
ως κατωτέρω:
Κατηγορία
Υπηρετούντων
Σύνολο
προτεινόμενων
υπαλλήλων
Σύνολο
ωρών
έτους
Εγγεγραμμένη
Πίστωση
Εξαμηνιαίο
όριο
Υπερωριακής
Απογευματινής
εργασίας
Ειδικό
Επιστημονικό
82.080
180.000 €
(ΑΔΑ:
9Δ3Θ7Λ1-ΧΣ1)
120 ώρες
Προσωπικό
ΠΕ
ΤΕ
ΔΕ
ΥΕ
ΙΔΟΧ
Διαφόρων
ειδικοτήτων
Δικηγόροι με
έμμισθη
εντολή
Σύνολο:
Β. Εγκρίνουμε την καθιέρωση νυχτερινής εργασίας καθώς και εργασίας ημερήσιας ή νυχτερινής κατά τις Κυ-
ριακές και εξαιρέσιμες ημέρες, μέχρι 31.12.2024, για την
αντιμετώπιση υπηρεσιακών αναγκών για τους υπαλλήλους στο Γραφείο Περιφερειάρχη, στην Αυτοτελή Διεύ-
θυνση Πολιτικής Προστασίας και στις Οργανικές Μονάδες έδρας και Π.Ε. Αρκαδίας, ως αναλυτικά αναφέρονται
στην υπ’ αρ.158199/21.10.2022 απόφαση του ασκούντος
καθήκοντα Συντονιστή της Α.Δ.Π.Δ.Ε. και Ι (παρ. 3 του
προοιμίου της παρούσας), ως κατωτέρω:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1663/12.03.2024
Κατηγορία
Υπηρετούντων
Σύνολο
προτεινόμενων
υπαλλήλων
Σύνολο
ωρών
έτους
Εγγεγραμμένη
Πίστωση
(Κυριακές και
εξαιρέσιμες και
νυχτερινές)
Εξαμηνιαίο
όριο
Υπερωριακής
εργασίας
Κυριακές και
εξαιρέσιμες
= 96 και
Νυχτερινές 96.
ΠΕ
76.800
80.000€
(ΑΔΑ:
ΨΔΡΔ7Λ1-ΧΥΔ)
ΤΕ
ΔΕ
ΥΕ
ΙΔΟΧ
Διαφόρων
ειδικοτήτων
Σύνολο:
Γ. Η υπηρεσία που ενδεχομένως δύναται να προσφερθεί υπερωριακά θα είναι κατά τις εργάσιμες ημέρες, κατά
τις νυχτερινές ώρες ή κατά τις Κυριακές και εξαιρέσιμες
ημέρες για εργασία ημερήσια ή νυχτερινή, εφόσον οι
υπηρεσιακές ανάγκες το επιβάλλουν και μέχρι τη συμπλήρωση των ωρών που προβλέπονται από τις ισχύ-
ουσες διατάξεις και με την προϋπόθεση ότι οι υπάλληλοι θα απασχοληθούν πραγματικά και αποδεδειγμένα
για την αντιμετώπιση έκτακτων ή επειγουσών υπηρεσιακών αναγκών, όπως αναλυτικά περιγράφονται ανωτέ-
ρω και ανάλογα με τις ώρες που θα απασχοληθεί ένας
έκαστος εξ’ αυτών.
Για τους ανωτέρω υπαλλήλους (Α+Β πίνακα) θα εκδοθεί απόφαση συγκρότησης συνεργείου υπερωριακής
απασχόλησης, στην οποία θα αναφέρονται ονομαστικά
οι συμμετέχοντες υπάλληλοι, ο κλάδος, ο βαθμός και οι
ώρες απασχόλησης για τον καθένα.
Η παρακολούθηση των υπερωριών θα διενεργείται
σύμφωνα με τα αναφερόμενα στην υπ’ αρ. 340045/
03-10-2023 απόφαση Περιφερειάρχη.
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίπολη, 6 Μαρτίου 2024
Ο Περιφερειάρχης
ΔΗΜΗΤΡΙΟΣ ΠΤΩΧΟΣ
Ι
Αριθμ. απόφ. ΔΣ 273/14
(2)
Ηλεκτρονική υποβολή αιτήσεων από Δικαστικούς Επιμελητές για την εγγραφή πράξεων στα
τηρούμενα κτηματολογικά βιβλία στα Κτηματολογικά Γραφεία και στα Υποκαταστήματα του
ΝΠΔΔ «Ελληνικό Κτηματολόγιο» - Τροποποίηση
της υπ’ αρ. 250/7/28.09.2023 απόφασης του ΔΣ
του ΝΠΔΔ «Ελληνικό Κτηματολόγιο» (Β’ 5726).
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΝΠΔΔ
«ΕΛΛΗΝΙΚΟ ΚΤΗΜΑΤΟΛΟΓΙΟ»
Έχοντας υπόψη:
1. Τις διατάξεις του ν. 2664/1998 και ειδικότερα παρ. 1
του άρθρου 14, όπως τροποποιήθηκε με την παρ. 9 του
άρθρου 2 του ν. 4164/2013 (Α’ 156) και αντικαταστάθηκε
με την παρ. 1 του άρθρου 79 του ν. 4685/2020.
2. Τις διατάξεις του άρθρου 40 του ν. 4512/2018 (Α’ 5)
και ειδικότερα της περ. α) της παρ. 9.
3. Την υπ’ αρ. 250/7/28.09.2023 απόφαση του ΔΣ του
ΝΠΔΔ Ελληνικό Κτηματολόγιο «Ηλεκτρονική υποβολή
αιτήσεων από Δικαστικούς Επιμελητές για την εγγραφή πράξεων στα τηρούμενα κτηματολογικά βιβλία στα
Κτηματολογικά Γραφεία και στα Υποκαταστήματα του
ΝΠΔΔ «Ελληνικό Κτηματολόγιο» - Τροποποίηση της
υπ’ αρ. 61/16/10.04.2019 απόφασης του ΔΣ του ΝΠΔΔ
«Ελληνικό Κτηματολόγιο» (Β’ 1390)» (Β’ 5726).
4. Την υπ’ αρ. 2412068/28.02.2024 εισήγηση της Γενικής Διευθύντριας.
5. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, ούτε σε βάρος του προϋπολογισμού
του Νομικού Προσώπου Δημοσίου Δικαίου με την επωνυμία «Ελληνικό Κτηματολόγιο», αποφασίζει:
Άρθρο 1
Το άρθρο 1 της υπ’ αρ. 250/7/28.09.2023 (Β’ 5726)
απόφασης του ΔΣ του ΝΠΔΔ Ελληνικό Κτηματολόγιο
τροποποιείται και αντικαθίσταται ως εξής:
«Άρθρο 1
Στο τέλος της παρ. 6 του «Άρθρου 1 Α» της υπ’ αρ.
61/16/10.04.2019 απόφασης του ΔΣ του ΝΠΔΔ «Ελληνικό Κτηματολόγιο» (Β’ 1390), όπως προστέθηκε με το
άρθρο 1 της υπ’ αρ. 101/16/28.05.2020 όμοιας απόφασης (Β’ 2681), προστίθενται εδάφιο και διαμορφώνεται
ως εξής:
«Κατά την ηλεκτρονική υποβολή των αιτήσεων για
την εγγραφή πράξεων σύμφωνα με το άρθρο 12 και την
παρ. 1 του άρθρου 14 του ν. 2664/1998 που περιέχονται
σε έγγραφα που συντάσσουν οι Δικαστικοί Επιμελητές
ή διακινούν οι ίδιοι κατά την κείμενη νομοθεσία και για
τα οποία προβλέπεται νόμιμη προδικασία επίδοσης
κατά τις διατάξεις του Κώδικα Πολιτικής Δικονομίας, ο
«Χρήστης» (Δικαστικός Επιμελητής) συμπληρώνει σε
ειδικό πεδίο της εφαρμογής τα στοιχεία της ηλεκτρονικής απόδειξης που έλαβε η ηλεκτρονική επίδοση
που ο ίδιος επιχείρησε για την ίδια πράξη στο Σύστημα Ηλεκτρονικών Επιδόσεων (ΣΗΕ) που διαχειρίζεται η
Ομοσπονδία Δικαστικών Επιμελητών Ελλάδας (ΟΔΕΕ),
σύμφωνα με την υπ’ αρ. 18407 οικ/05.06.2022 (Β’ 2318)
απόφαση των Υπουργών Δικαιοσύνης και Επικρατείας.
Το υποβληθέν αίτημα για την καταχώριση της εγγραπτέας πράξης λαμβάνει αριθμό και ημερομηνία κατά
τον χρόνο υποβολής του στο Σύστημα Πληροφορικής
του Εθνικού Κτηματολογίου σύμφωνα με την αρχή της
χρονικής προτεραιότητας που ορίζεται στις παρ. 1 και
2 του άρθρου 15 του ν. 2664/1998 και, για την αποδοχή
ή την απόρριψή του λαμβάνεται υπόψη η ολοκλήρωση
της ηλεκτρονικής επίδοσης της ίδιας πράξης που προηγήθηκε, για να καταστεί αυτή υποστατή, σύμφωνα με
το άρθρο 7 της προαναφερόμενης υπουργικής απόφασης. Κατά την ηλεκτρονική υποβολή της αίτησης για
την καταχώριση της εγγραπτέας πράξης κατάσχεσης,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1663/12.03.2024
σύμφωνα με τα προηγούμενα εδάφια, δύναται να συνυποβάλλεται αίτημα για την έκδοση πιστοποιητικού
αντικειμένου εγγραπτέων δικαιωμάτων από τις ενότητες
«ΕΜΠΡΑΓΜΑΤΕΣ ΑΣΦΑΛΕΙΕΣ» και «ΚΑΤΑΣΧΕΣΕΙΣ» του οικείου κτηματολογικού φύλλου του ακινήτου που αφορά
η εγγραφή της κατάσχεσης, με την καταβολή των προβλεπόμενων τελών, σύμφωνα με την υπό στοιχεία ΥΠΕΝ
81/16.04.2019 απόφαση «Καθορισμός του τρόπου, των
όρων, των προϋποθέσεων και της διαδικασίας για την
καταβολή και πιστοποίηση της πληρωμής τελών, παγίων
και αναλογικών, υπέρ του Φορέα “Ελληνικό Κτηματολόγιο” στα Κτηματολογικά Γραφεία και στα Υποκαταστή-
ματα κατά το νόμο 4512/2018 (Α’ 5)» (Β’ 1397). Όταν η
επίδοση έχει διενεργηθεί διά ζώσης, συνυποβάλλεται
προς απόδειξη, σε σαρωμένη μορφή, το έγγραφο της
έκθεσης επίδοσης.
Κατά τα λοιπά εξακολουθούν να ισχύουν οι διατάξεις
της υπ’ αρ. 61/16/10.04.2019 απόφασης του ΔΣ του Φορέα Ελληνικό Κτηματολόγιο».
Άρθρο 2
Από την 19.03.2024, ημέρα Τρίτη, η υποβολή αιτήσεων
και των συνυποβαλλόμενων εγγράφων στα Κτηματολογικά Γραφεία και Υποκαταστήματα του ΝΠΔΔ «Ελληνικό
Κτηματολόγιο» σε όλη τη χώρα, για την εγγραφή πράξεων που, κατά τις διατάξεις των άρθρων 12 και 14 του
ν. 2664/1998 περιέχονται σε έγγραφα που συντάσσουν
οι Δικαστικοί Επιμελητές ή διακινούν οι ίδιοι κατά την
κείμενη νομοθεσία και για τα οποία προβλέπεται νόμιμη
προδικασία επίδοσης κατά τις διατάξεις του Κώδικα Πολιτικής Δικονομίας, διενεργείται υποχρεωτικά μόνο ηλε-
κτρονικά, υπό τους όρους και προϋποθέσεις που προβλέπονται στο άρθρο 1Α της υπ’ αρ. 61/16/10.04.2019
(Β’ 1390) απόφασης του ΔΣ του ΝΠΔΔ «Ελληνικό Κτηματολόγιο» , όπως προστέθηκε με την παρ. 1 του άρ-
θρου 1 της υπ’ αρ. 101/16/28.05.2020 (Β’ 2681) όμοιας
απόφασης.
Άρθρο 3
Η ισχύς της παρούσας απόφασης αρχίζει από την 19η
Μαρτίου 2024, ημέρα Τρίτη.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 28 Φεβρουαρίου 2024
Ο Πρόεδρος του Δ.Σ.
ΣΤΥΛΙΑΝΟΣ ΣΑΚΑΡΕΤΣΙΟΣ

[Source: 20240201663.pdf | Tokens: 13981]